**Задача B? Достижимост**

**Пояснение към решението**

Чрез масива r[] поддържаме множеството на върховете, които са достижими от s. Първоначално го запълваме чрез търсене в дълбочина с извикване на функцията dfs\_r(s). След това за всеки недостижим връх i пресмятаме до колко върха може да се стигне, тръгвайки от i. Това също става чрез търсене в дълбочина, но с извикване на функцията dfs\_v(i). В резултат запълваме вектора val, състоящ се от двойки (c,i), където c е броят на достижимите върхове, тръгвайки от върха i.

Сортираме по намаляване вектора val, така че да започва с двойка (c,i), в която броят c да е най-голям. Така като свържем с дъга от s към i, най-много други върхове ще станат достижими от s. Коригираме множеството на достижимите от s върхове като преизчисляваме масива r[]. Продължаваме в цикъл да се движим по сортирания вектор val, като всеки път търсим следващия текущо недостижим връх (т.е. за който r[t.second]==false, където t е итератора на val), свързваме го с s и преизчисляваме r[]. Когато не останат недостижими върхове, спираме цикъла. Всъщност не построяваме дъгите, с които свързваме, а само ги броим с брояча p.